Riksrevisjonen med rapport: Pensjonsbomber i staten

Gapet mellom forventede og reelle pensjonsutgifter i Norges statseide selskaper er på over 100 milliarder kroner. Det kommer frem i en rapport Riksrevisjonen legger frem tirsdag.

SLAKTER STATLIG REGNSKAPSPRAKSIS: Riksrevisor Per-Kristian Foss mener statlige selskaper skjulet reelle pensjonsforpliktelser for milliardverdier. Vis mer byoutline Jon Olav Nesvold

Publisert: Oppdatert: 17. november 2015 16:48 , Publisert: 17. november 2015 12:59

PILESTREDET (E24): – Der er det et visst gap. Det er vel dagens understatement.



Riksrevisor Per-Kristian Foss forsøker å beskrive forskjellen mellom reelle og balanseførte pensjonsforpliktelser i norske statlige selskaper.

– Et regnskap bør gi et noenlunde sant bilde av nåsituasjonen og fremtiden for et selskap, sier Foss til E24.

– Flere selskaper og eierdepartementer har ikke god nok informasjon om hvordan pensjon påvirker selskapenes økonomi.



I rapporten, som omfatter flere området av statsforvaltningen, får også NSB slakt for sine alternative transporttilbud.



Rapporten som presenteres avdekker gigantiske forskjeller mellom reelle og balanseførte pensjonsforpliktelser i de statlige selskapene som er undersøkt.

– Det alvorligste funnet i rapporten er at staten ikke er åpen og ærlig, sier Foss på pressekonferansen i Pilestredet i Oslo.



Et av de statlige selskapene som har spesielt store avvik i balansen, er NRK.

Riksrevisjonens kontroll viser at det i mange selskaper ligger udetonerte pensjonsbomber, og at avviket totalt sett er på mer enn 100 milliarder kroner.

Les også Riksrevisor Foss vurderer å se på forsvarssalg

– God kunnskap viktig for å følge opp driften



I mange statlige selskaper er pensjon av vesentlig økonomisk betydning.



Riksrevisjonen påpeker også at eier i ulik grad har oversikt over hvordan pensjonsforpliktelsene og pensjonskostnadene påvirker selskapenes økonomiske stilling.

– God kunnskap om hvordan pensjon påvirker selskapenes økonomiske stilling, er viktig både for selskapene selv og eierdepartementene for å følge opp driften, konstaterer Foss.

Riksrevisoren utdyper overfor E24 hvorfor ikke de reelle pensjonsforpliktelsene fremkommer i større grad blant statlige selskaper.

– Det kan være smertefullt å se sannheten i øynene, sier han.



(saken fortsetter under bildet.)

MARIENLYST: Hadde NRK balanseført sine reelle pensjonsforpliktelser ville den statlige TV-giganten fått barbert bort egenkapitalen og vel så det. NRK hadde hatt en egenkapitalandel på minus 31 prosent dersom rikskringkasteren hadde balanseført de reelle pensjonsforpliktelsene. Vis mer byoutline Stian Lysberg Solum

Ekspedisjonssjef Therese Johnsen understreker på pressekonferansen at det å unnlate å føre de reelle pensjonsforpliktelsene ikke er ulovlig.

– Det er ikke ulovlig, men det er et poeng å synliggjøre forpliktelsene, sier Johnsen

Men riksrevisjonen konkluderer med at de reelle pensjonsforpliktelsene og -kostnadene har til dels stor innvirkning på resultat og kapitalstruktur i enkeltselskaper.

– Hvorfor søker ikke eierne seg til bedre økonomisk oversikt i selskapene?

– Det vil jeg tro du finner ulike svar på. Det har både med villighet og kompetanse å gjøre, sier Foss til E24.



NRK var en av verstingene

«Det er de regionale helseforetakene og kulturinstitusjonene, inkludert NRK, som har størst avvik mellom balanseførte og reelle pensjonsforpliktelser blant selskapene som følger Norsk regnskapsstandard 6 (NRS6)», står det å lese i Riksrevisjonens rapport.



– Ja. Åpenbart, sier riksrevisor Foss til E24 når han svarer på spørsmålet om rikskringkasteren lever på statens nåde.



Han sikter ikke bare til at statskanalen får finansiert sin virksomhet gjennom statlig innkreving av penger – men også at NRK et av av de statlige selskapene som ikke har vært tilstrekkelig åpen om sine reelle pensjonsforpliktelser.

NRK balanseførte i 2014 netto pensjonsforpliktelser på 717 millioner kroner. De reelle pensjonsforpliktelsene anslår Riksrevisjonen at er 2,9 milliarder kroner.

(Saken fortsetter under bildet.)

RIKSREVISOR: – God kunnskap om hvordan pensjon påvirker selskapenes økonomiske stilling er viktig både for selskapene selv og eierdepartementene for å følge opp driften, konstaterer riksrevisor Per-Kristian Foss i Riksrevisjonens kontroll med forvaltningen for 2014. Vis mer byoutline Frode Hansen

Hvis NRK hadde balanseført de reelle pensjonsforpliktelsene ville egenkapitalandelen til rikskringkasteren blitt redusert med 71 prosent. Det vil gjøre at NRK får negativ egenkapital.

«De reelle forpliktelsene kommer frem i regnskapets noter, men det kreves mye kunnskap for å tolke informasjonen og forstå hvordan økonomien i det enkelte selskapet blir påvirket», fastslår rapporten til Riksrevisjonen.

Riksrevisjonen Riksrevisjonen er Stortingets revisjons- og kontrollorgan. Riksrevisjonen har som sin overordnede oppgave å føre kontroll med at statens midler brukes og forvaltes på en økonomisk forsvarlig måte, og i samsvar med Stortingets vedtak og forutsetninger. Riksrevisjonen gjør dette gjennom revisjon av statsregnskapet, som viser hvordan forvaltningen har brukt statens penger. Riksrevisjonen er uavhengig av regjeringen og forvaltningen. Revisjonen ledes av riksrevisor, som er Per Kristian Foss. Han er tidligere finansminister for Høyre. Kilder: E24/Wikipedia

Vis mer vg-expand-down

NRK resultatførte et positivt resultat på 8,2 millioner kroner i 2014. Hadde man tatt hensyn til de reelle pensjonsforpliktelsene ville årsresultatet til den statlige TV-giganten blitt redusert med hele 7.840 prosent, og kommet inn på minus 636 millioner kroner.

Les også Ap foreslår NRK-lisens for fire år av gangen

Ytelses- til innskuddbasert pensjon Dette svarer NRKs finansdirektør Jon Espen Lohne på kritikken:

«NRK har hatt stor fokus på pensjon over mange år – dette gjelder både administrasjon , styre og eier. Vi har også rapport våre pensjonsforpliktelser i full åpenhet, og i henhold til gjeldende lovverk. Når det gjelder AFP-forpliktelsen har vi som ett av få selskaper valgt å sette av mer enn det regnskapsloven krever. I april i år besluttet NRK at vi skulle gå over fra en ytelsesbasert ordning til en innskuddsbasert. Dette var etter en lang og tidkrevende prosess ved forhandlinger med foreningene. Fra 1. januar 2016 vil NRK derfor ikke ha noen forpliktelser til pensjon utover AFP-forpliktelsene og de løpende kostnadene. Dette synes vi kommer fint frem i Riksrevisjonens rapport». Vis mer vg-expand-down

– Ikke forsvarlig



NRK finansieres i hovedsak av kringkastingsavgiften (lisensen). Det er nedfelt i vedtektene at selskapet normalt skal gå i balanse.

I styrets årsberetning for 2014 har NRKs styre uttalt at den eksisterende pensjonsordningen ikke er bærekraftig. Selskapets betydelige estimatavvik og mulige konsekvenser for selskapets egenkapital er ikke nevnt.

NRK oppgir til Riksrevisjonen at selskapets egenkapital ikke er forsvarlig om de reelle forpliktelsene balanseføres, ifølge rapporten fra Riksrevisjonen.



For å løse utfordringene med økende og uforutsigbare pensjonskostnader har NRK, etter forhandlinger med fagforeningene, vedtatt å avvikle den ytelsesbaserte pensjonsordningen og gå over til innskuddspensjon fra 1. januar 2016, står det å lese i rapporten fra Riksrevisjonen.

– Riksrevisjonens bekymring er grunnløs

I en e-post til E24 forklarer kringkastingssjef Thor Gjermund Eriksen at Riksrevisjonens bekymringer om at regnskapet til NRK skjuler store pensjonsforpliktelser ikke lenger er relevant.

KRINGKASTINGSSJEF: – NRK har altså løst denne utfordringen og kan vanskelig utpekes som en versting. Fra 1.januar 2016 er vi over på ny pensjonsordning med den følge at den estimerte underdekningen av pensjonsforpliktelser er borte. Riksrevisjonens bekymring for effekten på NRKs balanse er derfor grunnløs, skriver kringkastingssjef Thor Gjermund Eriksen i en e-post til E24. Vis mer byoutline Lise Åserud

– NRK har altså løst denne utfordringen og kan vanskelig utpekes som en versting. Fra 1.januar 2016 er vi over på ny pensjonsordning med den følge at den estimerte underdekningen av pensjonsforpliktelser er borte. Riksrevisjonens bekymring for effekten på NRKs balanse er derfor grunnløs, skriver Eriksen.

Han forklarer videre at NRK har tatt grep, og det ikke bør rettes en pekefinger mot rikskringkasteren.

– Avtalen om avvikling av ytelsesordningen og overgang til en innskuddsordning for samtlige ansatte ble forhandlet fram med de ansattes organisasjoner i april.

– Vi er derfor et av svært få eksempler på en statlig bedrift som har løst denne utfordringen og kan vel heller sies å være blant de beste i klassen på dette området, ifølge kringkastingssjefen.



Les også Ap foreslår NRK-lisens for fire år av gangen

Les også Riksrevisor Foss vurderer å se på forsvarssalg

Les også Bistand til bedre styring virker ikke